open-index/open-wikipedia-markdown huggingface dataset:
Skikda

**Skikda** () on satamakaupunki ja Skikdan maakunnan hallinnollinen keskus Algeriassa. Se sijaitsee Välimeren Storanlahden rannalla 495 kilometriä Algerista itään. Skikdan kunnassa arvioitiin olevan 202&nbsp;600 asukasta vuonna 2020.

Skikdan kunnan pinta-ala on 52 neliökilometriä. Se rajoittuu idässä Filfilan, etelässä Hamadi Krouman, lounaassa El Hadaïkin ja lännessä Aïn Zouitin kuntiin. Kaupungin keskusta sijaitsee Välimeren rannalla kahden kukkulan, Bou Abbazin ja Beni Melekin välissä. Länsi- ja eteläpuolella virtaa kaksi vadia, Safsaf ja Zeramna, jotka yhtyvät ennen merta. Teollisuusalue ja öljysatama sijaitsevat keskustan itäpuolella ja uudet asuinalueet kukkuloiden rinteillä ja keskustan eteläpuolella.

Kaupungin ilmasto on välimerellinen. Tammikuun keskilämpötila on 11,9 ja elokuun 24,05 astetta. Vuotuinen sademäärä on 800–1&nbsp;200 millimetriä.

Skikdan historia perustuu sen asemaan 85 kilometrin päässä sisämaassa sijaitsevan Constantinen satamana. Roomalaisajalla paikalla sijaitsi Rusicadan kaupunki, jonka vandaalien kuningas Geiserik hävitti vuonna 435. Ranskalaiset perustivat kaupungin uudelleen vuonna 1838 nimellä Port de France, joka sittemmin muutettiin Philippevilleksi kuningas Ludvig Filip I:n mukaan. Vuonna 1954 kaupungin 70&nbsp;000 asukkaasta puolet oli europpalaisia.

Algerian itsenäisyyssodan aikana vuonna 1955 Philippevillessä tapahtui eurooppalaisten ja ranskalaismielisten muslimien joukkomurha, jonka seurauksena sota muuttui entistäkin verisemmäksi. Algerian itsenäistyttyä vuonna 1962 eurooppalaiset muuttivat pois, mutta kaupunki on kasvanut nopeasti vuonna 1970 alkaneen öljyn- ja maakaasunjalostamon rakentamisen ansiosta.

Skikdasta on maantieyhteydet Constantineen, Annabaan ja Jijeliin sekä rautatie Ramdane Djamelin risteysasemalle. Kaupungissa on kaksi satamaa, joiden kautta viedään maataloustuotteita, mineraaleja sekä Hassi Messaoudista ja Hassi R’Melistä putkijohtojen kautta tulevaa öljyä ja kaasua. Storan esikaupungissa on kalastussatama. 

Kaupungissa on öljy- ja kaasuteollisuutta. Lisäksi valmistetaan oliiviöljyä, hedelmä- ja kalasäilykkeitä ja muovituotteita sekä jalostetaan korkkia. Vuonna 1998 perustettu Skikdan yliopistokeskus sai yliopiston statuksen vuonna 2001.

Roomalaisajalta on säilynyt suuren teatterin rauniot. Muihin nähtävyyksiin kuuluu vuonna 1936 valmistunut modernistinen rautatieasema. Matkailijoita houkuttelevat seudut monet hiekkarannat.

## Lähteet
Wessobrunnin rukous

**Wessobrunnin rukous** on lyhyt muinaissaksalainen teksti, joka on kirjoitettu baijerilaisessa Wessobrunnin luostarissa noin vuonna 800. Varsinaisen rukouksen johdantona on pari alkusointuista säettä, jotka esittävät olotilaa ennen maailman luomista. Toiset tutkijat pitävät niissä ilmenevää käsitystä muinaispakanallisena, toiset taas sanovat sitä kristilliseksi.

## Lähteet
Traversella

**Traversella** () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 311 asukasta.

## Lähteet

## Aiheesta muualla
Hassi R’Mel

**Hassi R’Mel** () on kunta Laghouatin maakunnassa Algeriassa. Se on maan tärkeimmän maakaasuntuotantoalueen keskus. Kunnan pinta-ala on 1&nbsp;957 neliökilometriä. Asukkaita on 32&nbsp;400 henkeä (vuonna 2018, arvio).

Vuonna 1956 löydetty maakaasukenttä on Algerian ja koko Afrikan suurin. Sen tuotanto saavutti huippunsa vuonna 1999 ja tulee arvioiden mukaan jatkumaan vuoteen 2046 saakka. Öljy- ja kaasuyhtiö Sonatrachin omistama kenttä tuottaa nykyään neljänneksen Algerian maakaasusta.

Suurin osa Algerian Saharasta tulevista kaasujohdoista yhtyy Hassi R’Melissä ja jatkuu Arzewin ja Skikdan vientisatamiin sekä Espanjaan ja Italiaan. Paikkakunnalla sijaitsee sähköä tuottava lämpövoimala, jonka teho on 591 megawattia.

Entisellä karjanhoitoalueella sijaitseva Hassi R’Melin kunta on perustettu vuonna 1984. Teollisuuskeskuksen asutus on kasvanut osin hallitsemattomasti, ja sitä on yritetty siirtää uuteen Bellilin kaupunkiin, joka sijaitsee 35 kilometriä pohjoisempana. Vuonna 2016 Hassi R’Melissä oli 21&nbsp;800 asukasta, Bellilissä 7&nbsp;100 ja haja-asutusalueella tai paimentolaisina 1&nbsp;300. Bellilissä on myös rakennustarvike- ja elintarviketeollisuutta.

## Lähteet
Elektrikerförbundet

**Elektrikerförbundet** (lyh. **SEF**; virallisesti *Svenska Elektrikerförbundet*; puhekielessä *Elektrikerna*) on ruotsalainen vuonna 1906 perustettu sähköalan ammattiliitto, joka kuuluu keskusammattijärjestö Landsorganisationeniin. Vuoteen 1947 saakka ammattiliiton nimi oli *Elektriska Arbetarförbundet*.

Byggnads och Kommunal.JPG|Järjestön pääkonttori Tukholmassa osoitteessa Hagagatan 2.

## Lähteet
Kitsman

**Kitsman** () on kaupunki Tšernivtsin alueen Tšernivtsin piirissä Ukrainassa. Kaupunki sijaitsee Tonavan valuma-alueeseen kuuluvan Prutjoen sivujoen Sovytsjan varrella, 25 kilometriä aluekeskus Tšernivtsistä luoteeseen. Kaupungissa on rautatieasema. Valtatie M19, joka on osa eurooppatietä , vie kaupungin läpi.

Tammikuun keskilämpötila on −4,8 ja heinäkuun +19,9 celsiusastetta. Keskimääräinen vuosisademäärä on 675 millimetriä.

Ukrainan tilastokeskus arvioi kaupungin väkiluvuksi 6&nbsp;049 (2022). Vuonna 2001 siellä oli 7&nbsp;608 asukasta; kansalaisuutensa kirjanneista (7&nbsp;496) ukrainalaisia oli suuri enemmistö (96,37 %), mutta venäläisiä (2,35 %), romanialaisia (0,51 %), moldovalaisia (0,33 %) ja valkovenäläisiä (0,16 %) oli myös jonkun verran. Vuoden 1989 väestönlaskennassa kirjattiin 9&nbsp;500 asukasta. 	 	 	 	

Paikkakunnalla on ollut arkeologisten tutkimusten perusteella asutusta 1100-luvulla. Se mainitaan Moldovan historiallisissa dokumenteissa ensimmäisen kerran vuonna 1413. Paikkakunnan nimi pohjautuu erään tulkinnan mukaan sanaan *kots* (matot); alueella on pitkään kuodottu mattoja. Kaupungiksi Kitsman nimettiin vuonna 1864.

Ukrainan kesän 2020 aluehallintouudistuksen jälkeen Kitsman on kuulunut Tšernivtsin piiriin; sitä ennen se oli vuosina 1940-2020 Kitsmanin piirin keskus.

Arkkitehtuuriltaan merkityksellisiin kohteisiin lukeutuu Pyhän ristin löytämisen kirkko (1906).


Кіцмань Костьол (Матері Божої Цариці).jpg|Jumalanäidin kirkko.
Свято-Миколаївська церква (1876 рік) 02.jpg|Pyhän Nikolauksen kirkko (1876).
Кіцмань (2).jpg|Kolmas kirkko.
Пам’ятник композитору Володимиру Івасюку в м.Кіцмань.jpg| Säveltäjä Volodymyr Ivasjukin patsas.


## Lähteet

## Aiheesta muualla

* Kitsman City -verkkosivusto
Kansainvälinen transnäkyvyyden päivä

**Kansainvälinen transnäkyvyyden päivä** () on 31. maaliskuuta vietettävä vuosipäivä, joka omistettu juhlistamaan transsukupuolisia ihmisiä ja heidän saavutuksiaan yhteiskunnassa sekä lisäämään tietoisuutta transihmisten kohtaamasta syrjinnästä.

Päivä sai alkunsa Yhdysvalloista vuonna 2009 michiganilaisen transaktivisti Rachel Crandallin toimesta reaktiona siihen, että ainoa silloin tunnettu transihmisiä koskettava vuosipäivä oli kansainvälinen transihmisten muistopäivä, jolloin muistetaan henkirikoksen uhreina menehtyneitä transihmisiä. Kansainvälisen transnäkyvyyden päivänä pyrkimyksenä on sen sijaan juhlia eläviä transyhteisön jäseniä. Ensimmäistä kansainvälistä transihmisten näkyvyyden päivää juhlittiin 31. maaliskuuta vuonna 2009.
## Lähteet
Kaiken teoria (albumi)

**Kaiken teoria** on rap-artisti Aren lokakuussa 2023 julkaisema albumi, jonka tuottajana toimi Rekami eli LX-Beats. Albumin nimi on viittaus teoreettisen fysiikan etsimään teoriaan, joka selittäisi ja yhdistäisi kaikki luonnon vuorovaikutukset. Albumi ei kuitenkaan käsittele fysikaalisia ilmiöitä, vaan kappaleissa tarkastellaan Aren uraa, elämää ja lähipiiriä pohdiskelevasti.

## Albumin sisältö
### Laskettu aika
Albumin ensimmäinen kappale Laskettu aika tarkastelee Aren uraa historiallisesta näkökulmasta ja käsittelee samalla Aren kokemaa melankoliaa, joka liittyy Kaiken Teoria -albumin julkaisuun. 

Kappaleen alussa Are myöntää olleensa uransa varrella useasti uupunut ja kertoo sukujuuriensa olevan surumielisyyteen taipuvaiset. Kappaleen alun melankolia muuttuu kuitenkin pian rapille tyypillisemmäksi rehentelyksi ja ylpeydeksi. Are kertoo olevansa ylpeä muun muassa oman taiteellisen integriteettinsä säilyttämisestä sekä saavutuksista rap-suosion ja rahallisten vapauksien suhteen. 

Are palaa kuitenkin kappaleen outrossa mahtailusta raskaampaan sanoitukseen, kun hän vertaa albumijulkaisun jälkeistä tunnetta juuri synnyttäneiden äitien kokemaan postpartum-masennukseen. Tästä viittauksesta tuleekin kappaleen nimi Laskettu aika. 

Laskettu aika sisältää kielellisesti monimutkaisia sanaleikkejä, kuten lauseen "ilman deadlineja suunnitelmat elää". Lauseessa deadlinen eli määräajan asettaminen rinnastetaan tavaksi realisoida omat suunnitelmat ajatusten tasolta todellisuuteen. Tämän lisäksi sanaleikki sisältää vastakkainasettelun suunnitelmien "elämisen" ja englannin kielen kuolema-sanan (dead) välillä.  

### Kuumien käsien harha
Albumin toisella kappaleella Are käsittelee etenkin musiikkipiireissä kokemaansa ystävyyttä kiitollisesta näkökulmasta. Hän kuvailee KPC-kollektiivia perheeksi ja sanoo samalla nauttivansa olostaan poissa julkisuudesta. 

Kappaleella on mukana myös Gettomasa, joka laulaa kertosäkeessään rohkean suorittamisen merkityksestä silloin, kun "kädet ovat kuumat" eli olosuhteet ovat suopeat. Tästä tulee kappaleen nimi Kuumien käsien harha. 

Are ottaa kappaleella lyhyesti kantaa sanoitustensa autofiktiiviseen melankoliaan, jonka hän sanoo olevan positiivinen asia sen tarjoaman samaistumispinnan vuoksi. 

### Joka puolella
Albumin kolmas kappale Joka puolella ottaa tarkasteluun keikkaelämän piirteet, joiden kuvaillaan olevan samat paikkakunnasta riippumatta. Tästä kumpuaa myös kappaleen nimi. 

Are räppää kappaleessa muun muassa keikkojen tarjoamista vaatimattomista eduista ja vähäisistä käteiskorvauksista. Hän mainitsee saavansa usein yhteistyöpyyntöjä backstagella, mutta kokee olevansa monien artistien kanssa eri aallonpituudella. 

Are mainitsee kappaleella osallistuvansa rap-tapahtumiin ja -tuotantoon myös oman artistiuransa jälkeen. Hän sanoo pitävänsä montaa rap-piireistä tuttua paikkaa toisena kotina.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Taavi Matilainen

**Taavi Matilainen** (18. lokakuuta 1875 Karttula – 24. maaliskuuta 1934 Helsinki) oli suomalainen maanviljelijä ja päätoimittaja.

Matilainen kävi kansanopiston ja maanviljelyskoulun ja tuli vuonna 1903 Oulun läänin talousseuran maatalousneuvojaksi. Hän oli Uudenmaan läänin maanviljelysseuran apulaissihteerinä ja maatalousneuvojana 1911–1913. Vuodesta 1913 lähtien Matilainen toimi maanviljelijänä ensin Kemiössä ja sitten Kaarinan Ilpoisissa.

Matilainen oli Lounais-Suomen Maanviljelysseuran johtokunnan jäsenenä vuodesta 1919 alkaen, Turun Osuuskaupan hallinnon jäsenenä ja maataloustuottajain Lounais-Suomen Piiriliiton sihteerinä 1919–1921. Matilainen työskenteli myös sokerijuurikasviljelyn edistämiseksi sekä maanviljelijäin osuustoiminnallisen karjanmyyntijärjestön ja voiliike Valion kehittämiseksi. Hän kuului maalaisliittoon puolueen perustamisesta alkaen. Matilainen oli mukana ostamassa uusikaupunkilaista Vakka-Suomi-lehteä Maalaisliiton paikallislehdeksi ja lisäksi hän vaikutti ratkaisevasti Turunmaa-lehden syntyyn sekä kehitykseen. Matilainen oli Turunmaa-lehden johtokunnan puheenjohtajana kymmenisen vuotta ja parisen vuotta sen päätoimittajana. Hän oli maalaisliiton Turun läänin eteläisen vaalipiirin piiritoimikunnan puheenjohtaja ja maalaisliiton keskushallituksen jäsen.

## Lähteet
Shōhei Ōtani

**Shōhei Ōtani** (; s. 7. heinäkuuta 1994) on japanilainen baseballpelaaja, pelipaikaltaan sijaislyöjä ja syöttäjä, joka pelaa Major League Baseball (MLB) -sarjan Los Angeles Dodgersissa. Lempinimellä ”**Shotime**” tunnettu Ōtani on aiemmin pelannut MLB:ssä Los Angeles Angelsissa ja Nippon Professional Baseball (NPB) -sarjan Hokkaido Nippon-Ham Fightersissa. Koska hän on eliittitason lyöjä ja eliittitason syöttäjä – harvinaista kahden roolin pelaajalle – Ōtanin parhaita kausia on pidetty baseball-historian hienoimpina, ja jotkut ovat verranneet niitä suotuisasti Babe Ruthin uran alkuvuosiin.

Jo varhain eliittitason kahden roolin pelaajaksi arvioitu Ōtani varattiin Fightersiin vuoden 2012 NPB:n varaustilaisuuden ensimmäisenä pelaajana. Hän pelasi Fightersissa vuosina 2013–2017 syöttäjänä ja ulkopelaajana ja voitti joukkueessa vuoden 2016 Japan Seriesin. Fighters siirsi Ōtanin MLB:hen vuoden 2017 kauden jälkeen ja hän teki sopimuksen Angelsin kanssa, voittaen vuoden 2018 American Leaguen (AL) vuoden tulokkaan palkinnon.

Loukkaantumisten vaivaamien kausien 2019 ja 2020 jälkeen Ōtani löi 46 kunnaria ja suorapoltti 156 lyöjää, voittaen ensimmäisen AL:n arvokkaimman pelaajan (MVP) -palkintonsa kaudella 2021. Tilastollisesti ennennäkemätön kahden roolin kausi toi hänelle Commissioner's Historic Achievement -palkinnon. Vuonna 2022 hänestä tuli modernin aikakauden ensimmäinen pelaaja, joka kelpuutettiin sekä lyönti- että syöttötilastojen kärkilistoille yhden kauden aikana, sijoittuen kolmanneksi AL:ssä 219 suorapoltolla.

Ōtani voitti toisen AL:n MVP:nsä vuonna 2023 johtaen AL:ää 44 kunnarilla ja kirjaten 10 voittoa syöttäjänä. Hän oli ensimmäinen pelaaja, joka voitti useamman kuin yhden yksimielisen MVP:n ja ensimmäinen Japanissa syntynyt pelaaja, joka voitti liigan lyöjäkuninkaan tittelin. Kauden 2023 jälkeen Ōtani allekirjoitti Dodgersin kanssa 10-vuotisen, 700 miljoonan dollarin sopimuksen, joka oli silloin suurin sopimus ammattilaisurheilun historiassa. Vuodesta 2023 lähtien Ōtanin pelipaitoja on myyty enemmän kuin kenenkään muun pelaajan maailmanlaajuisesti. Kaudella 2024 Ōtani ei kyennyt syöttämään kyynärpäävamman vuoksi, joten hän pelasi koko kauden sijaislyöjänä. Hänestä tuli ensimmäinen pelaaja MLB:n historiassa, joka on lyönyt 50 kunnaria ja varastanut 50 pesää kauden aikana, ja hänet nimettiin yksimielisesti National Leaguen (NL) vuoden 2024 arvokkaimmaksi pelaajaksi. Hän voitti vuoden 2024 World Seriesin ensimmäisessä MLB:n pudotuspeliesiintymisessään. Ōtani palasi syöttökummulle kaudella 2025 ja teki Dodgersin seuraennätyksen 55 kunnarilla kauden aikana. Hänet nimettiin vuoden 2025 NLCS:n arvokkaimmaksi pelaajaksi lyötyään kolme kunnaria ja syötettyään kuusi nollavuoroa ottelusarjan neljännessä ottelussa matkalla toiseen peräkkäiseen mestaruuteen vuoden 2025 World Seriesissä.

## Lähteet
Ypäjä (televisiosarja)

**Ypäjä** on tammikuussa 2013 Yle TV2 -kanavalla esitetty 20-osainen tositelevisiosarja Ypäjän Hevosopiston ympäriltä. Susamuru-tuotantoyhtiön tekemän sarjan päähenkilöinä nähtiin koulussa opiskelevia nuoria ja koulun opettajia. Sarjan vastaava tuottaja oli Sari Isotalo. Sarja kuvattiin kesällä ja syksyllä 2012. Kuvauksia tehtiin myös Ruotsissa ja Saksassa, jonne eräät sarjassa esiintyvät opiskelijat matkustivat työssäoppimisjaksoille.

19-osainen sarja esitettiin Ylen kakkoskanavalla tammikuussa 2013 maanantaista perjantaihin klo 19.30 alkaen.

## Lähteet
Marwan Issa

**Marwan Abdel Karim Ali Issa** (; 1965–2024) oli palestiinalaisen Hamas-järjestön aseellisen siiven eli Izz ad-Din al-Qassam -prikaatien komentaja Muhammad Deifin alaisena. 

## Elämäkerta
Marwan Issa syntyi Bureijin pakolaisleirissä Gazan kaistalla vuonna 1965. Hänen perheensä oli alkujaan peräisin nykyisen Israelin Askalonista. Ennen Hamasin perustamista Issa oli Muslimiveljeskunnan jäsen. Israelin viranomaiset pidättivät ja vangitsivat hänet viiden vuoden ajaksi ensimmäisen intifadan johdosta vuosina 1987-1993. Palestiinalaishallinto pidätytti hänet puolestaan vuonna 1997. Issa vapautui toisen intifadan puhjetessa vuonna 2000.

Hamasin riveissä Issa tuli tunnetuksi järjestön sotilaallisen siiven Izz ad-Din al-Qassam -prikaatien komentaja Muhammad Deifin oikeana kätenä. Hänen epäillään olleen osallinen useampaan Israeliin tehdyn iskun suunnittelussa. Hän oli myös hyvin salaileva. Esimerkiksi julkista valokuvaa hänestä ei ollut ennen vuotta 2011, jolloin hän oli osallistunut vankienvaihtoon israelilaisten kanssa. Israel oli myös yrittänyt salamurhata hänet vuonna 2006.

Issaa pidettiin osallisena myös Hamasin hyökättyä Israeliin lokakuussa 2023. Israelilaiset lähteet uutisoivat Issan kuolleen ilmaiskussa Nuseiratin pakolaisleirissä maaliskuussa 2024. Hamas ei aluksi vahvistanut tietoa, mutta uutista Issan kuolemasta tukivat myös yhdysvaltalaiset viranomaiset. Hamas vahvisti Issan kuoleman vasta tammikuussa 2025.

## Lähteet
Akseliteho

**Akseliteho** on sähkömoottorin tai höyryturbiini akselin kautta välittyvä teho. Tämä teho välittyy akselista edelleen kytkimeen ja pumpun juoksupyörään. Moottorin teho ja samalla myös akseliteho voidaan laskea voiman momentin ja kierrostaajuuden perusteella. Moottorin toimiessa kuormakoneessa voidaan voiman momentin, nopeuden ja moottorin tehon perusteella määrittää mekaaninen teho ja sitä myötä hyötysuhde. Perushäviötä tulee muun muassa kitka-, tuuletus- ja käämityshäviöstä.

## Lähteet
Longford (elokuva)

**Longford** on palkittu brittiläinen televisioelokuva vuodelta 2006.

Se kertoo Longfordin jaarlista Frank Pakenhamista (Jim Broadbent), joka kampanjoi saadakseen murhaaja Myra Hindleyn (Samantha Morton) vapaaksi vankilasta. Pakenham uskoi, että kaikki rikolliset voidaan kuntouttaa ja palauttaa yhteiskuntaan.

Elokuva voitti parhaan televisioelokuvan Golden Globen, ja Broadbent ja Morton mies- ja naisnäyttelijän palkinnot.

## Lähteet

## Aiheesta muualla
* Broadbentin haastattelu *Movieweb* 
* Aaron Barnhartin arvostelu *Primetimer*
Open Enterprise Linux Association

**Open Enterprise Linux Association** (OpenELA) on CIQ:n, SUSEn ja Oraclen vuonna 2023 perustama yhdistys, jonka tavoitteena on yhdistää voimia Red Hat Enterprise Linux -yhteensopivien enterprise-jakeluiden kehittämiseksi. CIQ:n tuote on Rocky Linux, SUSEn SUSE Linux ja Oraclen Oracle Linux. Yhdistys perustettiin vastauksena Red Hat -yhtiön pystyttämään maksumuuriin, joka merkitsi lähdekoodin saatavuuden rajoitusta. Yhdistyksen tehtävänä on tarjota avoin ja vapaa lähdekoodi Linux-jakeluille, jotka ovat enterprise-käyttöön. Myös eteläkorealainen Naver on julkaissut OpenELA-yhteensopivan Navix-jakelun.

Yhdistystä perustettaessa AlmaLinuxia, joka on myös enterprise-jakelu, ei lähestytty.

## Lähteet

## Aiheesta muualla
*https://openela.org/
Hertsa

**Hertsa** (, ) on kaupunki Tšernivtsin alueen Tšernivtsin piirissä Ukrainassa. Kaupunki sijaitsee Tonavan valuma-alueeseen kuuluvan Prutjoen sivuhaaran Hertsan tai Hertsuškan varrella, 35 kilometriä aluekeskus Tšernivtsistä kaakkoon. Kaupungista on maanteitse 6 kilometriä Romanian rajalle.

Tammikuun keskilämpötila on −4,9 ja heinäkuun +19,2 celsiusastetta. Keskimääräinen vuosisademäärä on 560 millimetriä.

Ukrainan tilastokeskus arvioi kaupungin väkiluvuksi 2&nbsp;097 (2022). Vuonna 2001 siellä oli 2&nbsp;068 asukasta, joista 2&nbsp;030 kertoi taustansa: ukrainalaisia oli 17,88&nbsp;%, venäläisiä 6,35&nbsp;%, romanialaisia 71,18&nbsp;% ja moldovalaisia 3,40&nbsp;%. Vuoden 1989 väestönlaskennassa kirjattiin 2&nbsp;360 asukasta. 

Paikkakunta mainitaan historiallisissa dokumenteissa ensimmäisen kerran vuonna 1437 Moldavian ruhtinaskunnan kylänä, joidenkin lähteiden mukaan paikkakunta olisi mainittu jo 1408 ja esiintynyt 1437 kaupunkina. Vuonna 1672 se sai pikkukaupungin aseman. Paikkakunta kuului Moldavian ruhtinaskuntaan vuoteen 1774 saakka, jolloin siirtyi Itävallan (myöhemmin Itävalta-Unkarin) osaksi (1774–1918). Kaupungiksi Hertsa nimettiin vuonna 1864. Vuodesta 1918 Romanian miehittämänä, vuodesta 1940 osa Ukrainan SNT:aa. Kulttuurihistoriallisesti merkittäviin rakennuksiin lukeutuu Spiridonivskan kirkko (1807).

Ukrainan kesän 2020 aluehallintouudistuksen jälkeen Hertsa on kuulunut Tšernivtsin piiriin; sitä ennen se oli 1940–1962 ja 1991–2020 Hertsan piirin keskus; vuosina 1963–1991 osa silloista Hlybokan piiriä.

## Lähteet

## Aiheesta muualla
Aarne Heljakka

**Aarne Armas Heljakka** (17. huhtikuuta 1922 Kauhajoki – 21. marraskuuta 1998 Pori) oli suomalainen yrittäjä ja yritysjohtaja, joka kehitti Kimble-pelin.

## Henkilöhistoria
Heljakan vanhemmat olivat sähköasentaja Heikki Heljakka, aiemmin Helen, ja ompelija Maija Liisa Filppula. Hän avioitui 1946 Laila Orvokki Kuuselan kanssa. Heljakka kävi keskikoulun Ilmajoen yhteiskoulussa. Hän oli taksiautoilija Ilmajoella 1945–1947, jalkinetehtailija Kauhajoella 1947–1952, Suupohjan Auton perustaja ja yrittäjä 1952–1957 ja auto- ja muiden liikkeiden palveluksessa myyntimies ja myyntipäällikkö 1957–1967.

Nelostuote Ky:n, sittemmin Tactic Games -osakeyhtiö, perustaja Heljakka oli 1967, toimitusjohtaja 1967–1980 ja hallituksen puheenjohtaja 1967–1988. Heljakka oli myös Porin Nelosmainos Oy:n, vuodesta 1984 Suomen Nelosmainos Oy, sekä Porin Nelospaino Oy:n ja A-video Oy:n perustajaosakas. Hänellä oli lisäksi useita liike-elämän ja muita luottamustehtäviä. 

## Julkaisuja
* *Maria ja Sameli Filppulan suku*, 1990 (yhdessä muiden kanssa)

## Lähteet

## Aiheesta muualla
* *Aarne Heljakka 60 v*, 1982, toim. Jonny-Kai Forssell
Lauri Katara

**Lauri Katara** (25. maaliskuuta 1884 Tyrvää – 1. syyskuuta 1978 Turku) oli suomalainen kauppaoppilaitoksen opettaja ja johtaja.

Lauri Kataran vanhemmat olivat maanviljelijä Oskari Taavetti Katara ja Olga Augusta Kassari. Hän pääsi ylioppilaaksi 1905 Tampereen reaalilyseosta ja valmistui Helsingin yliopistosta filosofian kandidaatiksi 1910 ja filosofian maisteriksi 1912. Katara suoritti 1912 Kauppakorkeakoulussa kauppakoulun opettajatutkinnon.

Katara toimi Sortavalan kauppakoulun ja liikeapulaiskoulun opettajana 1913–1917. Hän oli sitten kolmisen vuotta samanlaisissa tehtävissä Lahdessa ja vielä pari vuotta Lahden kauppakoulun ja liikeapulaiskoulun johtajana, sekä samalla Kansallis-Osake-Pankin Lahden konttorin prokuristina. Katara muutti vuonna 1920 Turkuun Turun Yliopistoseuran taloudenhoitajaksi ja hän toimi sittemmin myös Turun yliopiston taloudenhoitajana ja kamreerina 1921–1924. Katara oli Turussa lisäksi Länsi-Suomen Osake-Pankin Hämeenkadun konttorin johtajana 1924–1926. Turun kaupungin kauppakoulun johtajaksi Katara tuli vuonna 1926. Katara toimi Turussa lisäksi kirjanpidon opettajana, useiden liikkeiden ja Turun kaupungin tilien tarkastajana, palo- ja henkivakuutusasiamiehenä ja tutkijalautakunnan jäsenenä. Hän teki 1928 ulkomaanmatkan Englantiin. Kataran kirjoittama *"Myyjä ja ostaja myymälässä"* tuli oppikirjaksi useissa kauppakouluissa ja hän julkaisi kauppaa ja liike-elämää koskeneita kirjoituksia aanoma- ja aikakauslehdissä.

Lauri Katara oli naimisissa vuodesta 1913 konttoristi Vivi Elviira Saarisen kanssa.

## Julkaisuja
* *Myyjä ja ostaja myymälässä. 1*. Otava 1930
* *Selostavia tietoja Turun liikemiesyhdistyksen toiminnasta 1931-35*. Turun liikemiesyhdistys, Turku 1936
* *Tyrvään säästöpankki 1876-1936*. Tyrvään säästöpankki, Vammala 1937
* *Selostavia tietoja Turun liikemiesyhdistyksen toiminnasta 1936-1945*. Turun liikemiesyhdistys, Turku 1946
* *Turun liikemiesyhdistys 1906-1956*. Turun liikemiesyhdistys, Turku 1956
* *Turun kaupungin kauppakoulu 1919-1969*. Turku 1969

## Lähteet
Roland Juhász

**Roland Juhász** (s. 1. heinäkuuta 1983 Cegléd) on unkarilainen jalkapalloilija, pelipaikaltaan keskuspuolustaja. Hän edusti kotimaansa seurojen lisäksi kahdeksan kautta belgialaista Anderlechtia. Hän pelasi Unkarin maajoukkueessa 95 ottelua vuosina 2004–2016.

Juhász edusti Unkarin pääsarjassa pisimpään MTK Budapestia vuosina 2000–2005 ja Fehérvária (entiseltä nimeltään Videoton) vuosina 2013–2020. Hän pelasi vuosina 2005–2013 Anderlechtissa pudotuspelit mukaan lukien 210 Belgian liigan ottelua ja teki niissä 20 maalia. Hän voitti Belgian liigamestaruuden vuosina 2006, 2007, 2010 ja 2012 sekä Belgian cupin vuonna 2008. Unkarissa hän voitti liigamestaruuden vuosina 2003, 2015 ja 2018 sekä cupin vuonna 2019. Hän pelasi Mestarien liigassa Anderlechtin joukkueessa yhdeksän ottelua ja teki maalin marraskuussa 2006 AC Milania vastaan.

Juhász pelasi Unkarin A-maajoukkueessa ensimmäisen kerran huhtikuussa 2004. Hän pelasi kaikkiaan 95 A-maaottelua, joissa hän oli 89 kertaa avauskokoonpanossa. EM-kilpailuissa 2016 hän pelasi avauskokoonpanossa kaksi alkulohko-ottelua ja tappiollisen neljännesvälieräottelun Belgiaa vastaan. Hän pelasi 18 MM-karsinta- ja 29 EM-karsintaottelua. Hän teki maaotteluissaan kuusi maalia: huhtikuussa 2004 ensimmäisessä maaottelussaan Japania vastaan, elokuussa 2007 ystävyysottelussa Italiaa vastaan, toukokuussa 2008 ystävyysottelussa Kreikkaa vastaan, lokakuussa 2008 MM-karsintaottelussa Albaniaa vastaan, huhtikuussa 2009 MM-karsintaottelussa Maltaa vastaan ja syyskuussa 2012 MM-karsintaottelussa Andorraa vastaan. Hän pelasi viimeisen maaottelunsa marraskuussa 2016 ystävyysottelussa Ruotsia vastaan.

## Lähteet
Marlen Haushofer

**Marlen Haushofer** (11. huhtikuuta 1920 Frauenstein, Itävalta – 21. maaliskuuta 1970 Wien, Itävalta) oli itävaltalainen kirjailija. Hän kirjoitti romaaneja, novelleja, näytelmiä, kuunnelmia ja myös televisiolle.

Haushoferin kirja *Die Wand* ilmestyi 1963 ja Eila Pennasen suomennos *[[Seinä (romaani)|Seinä]]* 1964. Teos kertoo naisesta, joka elää lasisen seinän takana, luonnossa, eristyneenä muusta maailmasta, ja teosta on sanottu *[[Robinson Crusoe]]* -mukaelmaksi. Teos jäi Saksassa paljolti vaille huomiota 1980-luvulle saakka, jolloin feministinen kirjallisuudentutkimus löi läpi. Kirjailija Malin Kivelä kirjoittaa kirjasta *Suurteoksia*-antologiassa (*Suurteoksia I*, Tammi 2021 ), ja kirja tuli heti suosituksi. Pääkaupunkiseudun kirjastoissa, jossa sitä on vain yksi kappale, voi teosta joutua jonottamaan jopa 17 vuotta (vuonna 2025). Kirjasto on pyytänyt kustantajalta uutta painosta.

## Suomennetut teokset
* *Seinä* (*Die Wand*), suomentanut Eila Pennanen WSOY 1964
;Novelli
* "Ensi suudelma", teoksessa: *47 : eurooppalaisia nykynovelleja*, Otava 1997. 

## Lähteet

## Aiheesta muualla
Arzew

**Arzew** () on satamakaupunki ja piirikunnan keskus Oranin maakunnassa Algeriassa. Se sijaitsee Välimeren Arzewinlahden länsirannalla 40 kilometriä Oranista koilliseen. Arzewin kunnassa oli arviolta 108&nbsp;300 asukasta vuonna 2020.

Arzewin kunnan pinta-ala on 78,41 neliökilometriä. Se rajoittuu etelässä Aïn El Bian ja Hassi Mefsoukhin ja lännessä Gdyelin kuntiin sekä pohjoisessa ja idässä Välimereen. Kaupunki sijaitsee kapealla rantavyöhykkeellä, jonka länsi- ja pohjoispuolella kohoavat Arzewin vuoret. Arzewin suolajärvi sijaitsee kauempana etelässä.

Kaupungin edeltäjä oli roomalainen Portus Magnus, joka sijaitsi idempänä nykyisen Bethiouan paikalla ja jäi sittemmin autioksi. Uudelle paikalle siirtynyt Arzew oli 1100-luvulta lähtien pieni kalastus- ja kauppasatama, jonka kautta vietiin lähistöllä tuotettua suolaa, vehnää, espartoheinää, lampaita ja viiniä. Ranskalaiset valtasivat sen vuonna 1833. Hyvästä luonnonsatamastaan huolimatta kaupunki jäi lähellä sijaitsevien Oranin ja Mostaganemin varjoon, ja sen kehitystä haittasi myös juomaveden puute.

Algerian itsenäistyttyä Arzewista muodostui Hassi R’Melistä tulevien putkijohtojen ansiosta Algerian tärkein öljyn ja maakaasun vientisatama. Sen teollisuus- ja satama-alue käsittää myös Aïn El Bian, Bethiouan ja Mers El Hadjadjin kunnat. 

Alueella toimii kaasun nesteytyslaitos, öljynjalostamo, lannoitetehdas ja muuta kemian teollisuutta. Siellä työskentelevistä suurin osa asuu Oranissa. Arzew on jäänyt sosiokulttuurisesti Oranin varjoon, ja kaupunki kärsii myös ympäristöongelmista.

## Lähteet
Uinnin Suomen-mestaruuskilpailut 1949

Suomen Uimaliitto järjesti mestaruuskilpailut yhdessä osassa Valkeakoskella Kirjaslammen uimalassa 6.-7.8.1949. 

## Miehet

### 100 m vapaauinti







### 400 m vapaauinti







### 1 500 m vapaauinti







### 100 m selkäuinti







### 200 m rintauinti







### 4 x 200 m vapaauintiviesti







### 3 x 100 m sekaviesti







### Ponnahduslautahypyt







### Suorat kerroshypyt







### Vaihtelevat kerroshypyt







## Naiset

### 100 m vapaauinti







### 400 m vapaauinti







### 100 m selkäuinti







### 200 m rintauinti







### 4 x 100 m vapaauintiviesti







### 3 x 100 m sekaviesti







### Ponnahduslautahypyt







### Suorat kerroshypyt







## Lähteet

* 
*
Jorma Hietamäki

**Jorma Eevert Hietamäki** on radiotoimittaja, Yleisradion entinen musiikkipäällikkö ja laulaja.

Hietamäki aloitti radiouransa 1980-luvun alussa Yleisradion Keski-Suomen toimituksessa. Hän juonsi ohjelmia ja vastasi niiden musiikkivalinnoista. Hän työskenteli vuosina 2003–2018 Yle Radio Suomen musiikkipäällikkönä. Hänet tunnetaan myös *[[Nuorten sävellahja|Entisten nuorten sävellahja]]* -ohjelman keksijänä ja pitkäaikaisena tuottajana. Hietamäki on juontanut Yleisradion Euroviisu-lähetyksiä sekä toiminut Tangomarkkinoiden ja Uuden Musiikin Kilpailun tuomarina.

Hietamäki jäi eläkkeelle Yleisradiolta yli 40 vuoden työskentelyn jälkeen syyskuussa 2025. Marraskuussa 2025 hän siirtyi juontamaan uutta radio-ohjelmaa Radio Keskisuomalaiselle toimittaja Jari Lindströmin kanssa. 

Toimittajantyön lisäksi Hietamäki on myös esiintynyt laulajana. Hän on Led Zeppelinin musiikkia soittavan jyväskyläläisen Let's Eppelinin laulaja ja perustajajäsen. Lisäksi hän on laulanut ja soittanut kitaraa kuortanelaisessa perinnerockyhtyeessä Hänen Leipänsä sekä progressiivista rockia soittaneessa Gabriel-yhtyeessä.

Joulukuussa 2020 tasavallan presidentti myönsi Hietamäelle Suomen Valkoisen Ruusun ansioristin.

## Hietamäen toimittamia radio-ohjelmia
* *Rupikonna* - yhdessä Olli Kivistön kanssa
### Yle Radio Suomi
* *Suomirock*
* *Poppijorma*
* *Tiskijorma*
### Radio Keskisuomalainen / Puolen Suomen Radio
* *Lindström & Hietamäki Show* (2025-)
* *Rockornia* (2025-)

## Lähteet
Karl Lindberg (metsäneuvos)

**Karl Emil Lindberg** (31. maaliskuuta 1869 Vaasa – 4. helmikuuta 1940 Eurajoki) oli suomalainen metsänhoitaja ja metsäneuvos.

Karl Lindbergin vanhemmat olivat varatuomari, pankinkomissaari Carl Henrik Lindberg (1820–1885) ja Betty Antoinette Granqvist. Hän valmistui ylioppilaaksi Kuopion yksityislyseosta 1889 ja suoritti metsänhoitajatutkinnon Evon metsäopistossa 1892.

Lindberg oli 1903–1912 Suomusjärven hoitoalueen metsänhoitajana ja metsähallituksessa 1912–1918 metsäinsinöörinä ja 1918–1920 metsäneuvoksena. Sen jälkeen hän toimi yksityisenä neuvonantajana metsä- ja uittoasioissa ja oli mukana useissa valtion ja yksityisissä toimikunnissa. Lindberg oli Suomen Metsänhoitoyhdistyksen puheenjohtajana 1912–1918 ja Suomen Uittajainyhdistyksen puheenjohtajana 1918–1928 ja hänestä tuli Suomen Uittajainyhdistyksen kunniajäsen vuonna 1930. Lindberg oli mukana perustamassa vuonna 1918 puutavaran uitossa tarvittavien koneiden, tarpeiden, työkalujen ja raaka-aineiden sekä metsätyökalujen ja metsänhoidollisten koneiden kauppaa harjoittanutta Uittokalusto Oy:tä ja oli eräiden puunjalostusyhtiöiden, muun muassa Kemi-yhtiön hallituksen jäsenenä. Hän kirjoitti omasta alastaan ammatti- ja päivälehtiin.

Karl Lindberg oli naimisissa vuodesta 1900 Milma Maria (Mary) Borgin (k. 1940) kanssa. 

## Lähteet
Helsingin Paini-Miehet

**Helsingin Paini-Miehet** on 21. tammikuuta 1935 perustettu painin erikoisseura. HPM:n perustajajäsenet olivat lähes kaikki painineet Helsingin Kisa-Veikoissa ja katsoivat silloin olevan parempi perustaa oma painiseura. HPM on menestynyt niin kotimaisilla, kuin myös ulkomaisilla molskeilla menestyykkäästi.  

2000-luvun alusta seura on kasvanut merkittäväksi seuraksi niin kansallisella kuin kansainvälisellä tasolla. HPM on ollut jo pitkään Suomen suurin painiseura yli 500 harrastajallaan. Toiminta alkoi 1935 Kalliossa Narikan vintillä. Nykyisin seura harjoittelee Liikuntamyllyssä, Maunulassa ja Urheassa. 

HPM on 2024 vuoden alkuun mennessä saavuttanut eri ikäluokkien SM kilpailuista 263 kultamitalia, 237 hopeamitalia ja 209 pronssimitalia. Yhteensä siis 709 mitalia. Ainoastaan vuosina 1946 ja 1953 HPM on jäänyt mitalitta SM kisoista. Seuran ensimmäisen SM kultamitalin saavutti Onni Pellinen 1935 kreikkalais-roomalaisessa painissa sarjassa 87 kg. Ensimmäisen vapaapainin SM-kultamitalin voitti Urho Hirvilammi vuonna 1938 sarjassa 66 kg. Naisten ensimmäisen SM-kultamitalin voitti vuonna 2000 Ilona Köckritz sarjassa 62 kg. 

HPM on saavuttanut yhden sarjan kolmoisvoiton yleisen sarjan SM kisoissa kaksi kertaa. Ensimmäinen tapahtui 1940, jolloin sarjassa vapaapainin 56k g Veikko Tuhkanen voitti kultaa, Yrjö Lapinlinna hopeaa ja Olavi Tynkkynen pronssia. Seuraavaa kolmoisvoittoa saatiin odottaa 69 vuotta, jolloin Ylistaron vapaapainin mestaruuskilpailuissa 2009 sarjassa 66 kg kultaa voitti Rolle Rantala, hopeaa Jonas Honkanen ja pronssia Jere Kunnas.

Naispainin ensimmäiset arvokisat painittiin 1988 Dijonissa Ranskassa. Seuran ensimmäinen EM-mitalisti oli Hajar Ashtiani, joka paini alle 20-vuotiaiden EM-kisoissa pronssia 2002 Tiranassa Albaniassa sarjassa 46 kg.

Seuran ensimmäisen MM-mitalin voitti Pauli Riihimäki 1951 kotikioissa Helsingissä. Riikimäen sarja oli vapaapainin yli 87 kg. Riihimäki voitti urallaan kaikkiaan kuusi yleisen sarjan suomenmestaruutta. Hänen edelleen on kivunnut vain Anvar Damlatzhan, joka voitti 2000-luvulla seitsemän mestaruutta.

HPM:n ensimmäisen olympiamitalin, pronssisen, paini Eino Virtanen Berliinissä 1936 kreikkalais-roomalaisen painin välisarjassa. 

## Lähteet
Indira Gandhin murha

**[[Indira Gandhi]]n murha** tapahtui pääministerin virka-asunnon puutarhassa 31. lokakuuta 1984, kun 66-vuotias Gandhi oli palaamassa Peter Ustinovin haastattelusta Irlannin television dokumenttia varten. Tällöin kaksi Indira Gandhin sikhiläistä henkivartijaa, Satwant Singh ja Beant Singh, ampuivat häntä revolverilla ja konepistoolilla. Gandhi vietiin sairaalaan, jossa hänet todettiin kuolleeksi muutamia tunteja myöhemmin. Toisen hyökkääjistä, Beant Singhin, vartijat ampuivat välittömästi. Murhasta tuomittiin kuolemaan Satwant Singhin lisäksi myös Beant Singhin setä Kehar Singh. 

## Murhan tausta
Murha oli sikhien salaliitto ja kosto armeijan hyökkäyksestä sikhien Kultaiseen temppeliin.  

Gandhin ongelmaksi oli muodostunut Punjabin tilanne. Paikallinen aluejohtaja Jarnail Singh Bhindranwale oli valittu paikallisen kongressin johtoon Shiromani Akali Dal -puolueesta. Bhindranwale oli vangittu Amritsarissa murhasta epäiltynä, mutta vapauduttuaan 25 päivää myöhemmin hän linnoittautui henkivartijoiden kanssa Kultaiseen temppeliin osana Operaatio Sinistä tähteä. Gandhi antoi armeijalle käskyn puhdistaa Kultainen temppeli Bhindranwalesta ja hänen seuraajistaan 3. kesäkuuta 1984. Monien sikhien mielestä heidän pyhiä paikkojaan oli häväisty.

## Hautajaiset
Indira Gandhi tuhkattiin valtiollisin kunniamenoin 3. marraskuuta 1984 *Shakti Sthalin* alueella, joka sijaitsee lähellä Mahatma Gandhin muistolle omistettua Raj Ghatia. Hänen vanhin poikansa Rajiv Gandhi sytytti polttohautauksen tulen. Indira Gandhin tuhkat siroteltiin seuraavana päivänä, sunnuntaina 4. marraskuuta 1984 hänen omasta toiveestaan Himalajan vuoristoon kohtaan, josta pyhä Ganges-joki saa alkunsa. Tuhkan sirotteli Intian ilmavoimien AN-12 koneesta Rajiv Gandhi, josta oli tullut Intian pääministeri tunteja äitinsä salamurhan jälkeen 31. lokakuuta 1984.

## Lähteet
Kubofuturismi

**Kubofuturismi** on taidesuuntaus, joka on joltain osin yhdistelmä futurismia ja kubismia. Se muistuttaa futurismia dynaamisuudellaan ja kubismia uuden tilan käyttötavan suhteen. Kubofuturismi kuvaa asioita samanaikaisesti useasta näkökulmasta. Kubofuturismia on myös kirjallisuudessa, missä tosiasiat jakautuvat useisiin osatekijöihin, kuten runollisiin kuvauksiin. Kubofuturismia luonnehtivat ajatukset edistyksen, dynaamisuuden ja modernin teknologian suosimisesta. Kubofuturistinen kirjallisuus on modernia ja siinä poiketaan perinteisen lauserakenteen käyttämisestä. Kubofuturismi on yleisintä venäläisten ja ranskalaisten runoilijoiden keskuudessa. Merkittävimpiä kubofuturiteja ovat olleet venäläinen kirjailija Velemir Khlebnikov, joka kehitti zaumny-kielen sekä ranskalainen runoilija Guillaume Apollinaire, joka oli yhteydessä myös surrealismiin.

## Lähteet
Transportarbetareförbundet

**Transportarbetareförbundet** (virallisesti *Svenska Transportarbetareförbundet*; puhekielessä *Transport*) on ruotsalainen kuljetusalan ammattiliitto, joka on perustettu vuonna 1897. Se kuuluu keskusammattijärjestö Landsorganisationeniin.

Transport.JPG|Järjestön pääkonttori Olof Palmes gatalla Tukholmassa.

## Lähteet

## Aiheesta muualla
* Järjestön verkkosivut
Sheldon Cooper

**Sheldon Lee Cooper** on televisiosarjoissa *[[Rillit huurussa]]* ja *[[Young Sheldon]]* esiintyvä kuvitteellinen hahmo. Ensimmäisessä häntä esittää Jim Parsons ja jälkimmäisessä Iain Armitage.

Hänen nuoruudestaan kertovan *Young Sheldon* -sarjan aikaan Sheldon asui itäisessä Texasissa perheensä kanssa, johon kuului hänen isoveljensä Georgie ja kaksoissiskonsa Missy. Hänen äitinsä Mary oli uskonnollinen ja oli kirkossa töissä. Hänen isänsä George oli laiskempaa elämää elävä jalkapallovalmentaja. Sen lisäksi Sheldonin tuttavapiiriin kuuluivat hänen ikätoveri ja älyllinen kilpailija Paige Swanson, professorit John Sturgis ja Grant Linkletter, sekä naapurin Billy Sparks.

Sarjassa *Rillit huurussa* Sheldon asui Pasadenassa ystäviensä Leonardin, Pennyn, Rajeshin, Howardin, Bernadetten, Stuartin ja nykyisen puolisonsa Amyn kanssa ja työskenteli Caltechin yliopistossa.

Sheldonin luonteenpiirteisiin kuuluvat korkea älykkyys ja mielenkiinto tieteisiin, scifiin ja sarjakuviin. Vaikka hahmoa voidaan pitää älyllisesti nerona, hän omaa myös lapsellisia piirteitä. Hän on pakko-oireinen, siisti ja järjestelmällinen. Hän on sosiaalisesti hyvin rajoittunut, vaikka hahmo kehittyykin sosiaalisesti taitavammaksi ja empaattisemmaksi aikuisiällä. Sheldonin luonteen on spekuloitu liittyvän autismiin. Sarjan luoja Chuck Lorre ei ole halunnut antaa Sheldonille autismin leimaa, mutta näyttelijä Jim Parsons on kertonut kokevansa hahmonsa niin.

## Lähteet
Kylmälaite

**Kylmälaite** on laite, joka on tehty ruokien ja juomien säilyttämiseen viileänä. Kylmälaitteita ovat pakastimet, jääkaapit, jääkaappipakastimet, kylmäsäiliöt, viinikaapit ja kylmälaukut. Osa kylmälaitteista toimiin kaasulla. Joissakin kylmälaitteissa on jäähdytyskompressori. Useissa kylmälaitteissa on Led- tai LCD-näyttö. Joissakin jääkaapeissa on lasiovi, joissakin umpinaisissa jääkaapeissa on pakastinlokero. Jotkut pakastimet on muunnettavissa toimimaan osittain jääkaapin tavoin. Kylmälaitteissa on joskus vakiovarusteena metalliset korit.

## Lähteet
Old Crow Medicine Show

**Old Crow Medicine Show** on vuonna 1998 perustettu yhdysvaltalainen folk- ja country-yhtye. Yhtye on julkaissut yksitoista studioalbumia ja neljä livealbumia. Alkuperäisjäsenistä jäljellä on enää laulaja Ketch Secor, joka soittaa myös viulua, huuliharppua, banjoa, kitaraa ja sikarilaatikkokitaraa. Legendaarinen bluegrass- ja countrymuusikko Doc Watson oli nostamassa yhtyettä pinnalle, kun vuonna 2000 hänen tytär oli törmännyt sattumalta yhtyeen katuesitykseen Pohjois-Carolinassa. Yhtye oli valikoinut soittopaikaksi saman paikan, mistä Doc Watson oli noussut pinnalle 1950-luvulla. Tytär haki sokean isänsä kuuntelemaan yhtyettä. Esityksen jälkeen Doc Watson kutsui yhtyeen jokavuotiselle *MerleFest -*festivaalille. Festivaali on nimetty Doc Watsonin edesmenneen *Merle* -pojan mukaan. Old Crow Medicine Show yhtyeen tunnetuin kappale on *Wagon Wheel.* Kappaleesta on julkaistu myös musiikkivideo.

## Albumit

#### Studioalbumit

* 1998 *Trans:mission*
* 2000 *Greetings From Wawa*
* 2004 *O.C.M.S.*
* 2006 *Big Iron World*
* 2008 *Tennessee Pusher*
* 2012 *Carry Me Back*
* 2014 *Remedy*
* 2018 *Volunteer*
* 2022 *Paint This Town*
* 2023 *Jubilee*
* 2025 *OSMS XMAS*

#### Livealbumit

* 2001 *Eutaw*
* 2003 *Live*
* 2017 *50 Years of Blonde on Blonde*
* 2019 *Live At The Ryman*
Röge

**Röge** (oik. **Anton Kröger,** s. 2000) on kotkalainen rap-artisti. Vuodesta 2024 lähtien Kröger on julkaissut musiikkia PME Recordsin kautta. Aiemmin hän julkaisi musiikkia Universalin kautta.

Kröger on julkaissut kaksi mixtapea *[[München (mixtape)|München]]* (2024) ja *[[Montreal (mixtape)|Montreal]]* (2024) sekä neljä EP:tä: *[[RÖGER THAT]]* (2022), *[[Massiivinen (EP)|Massiivinen]]* (2023), *[[Cooper EP|Cooper]]* (2024) ja *[[Karmea Antoni]]* (2024). Lisäksi hän on vieraillut muun muassa Stepan, Eevil Stöön sekä Aren ja Rekamin kappaleilla.

Musiikinteon ohella Kröger harrastaa juoksua ja koripalloa.

## Diskografia
### Mixtapet
* 
* 
### EP:t
* 
* 
* 
* 
### Singlet
* ”Usko mua” (2021)
* ”Näytän” (2022)
* ”VAR” (2022)
* ”Must pois” (mukana Oka, 2022)
* ”SORI BOO” (2023)
* ”JVG” (2023)
* ”Aki Palsanmäki” (mukana Stafa, 2023)
* ”Huudimaratoonari” (2023)
* ”Röge x OFF THE BOOTH (S2)” (2023)
* ”Tim Duncan” (mukana VilleGalle, 2024)
* ”Sä tiiät mitä meinaan” (2024)
* ”Ketää ei kiinnosta kunnes kaikkii” (2024)

### Vierailijana
* Rono – ”Nextii” (2022)
* Shakkii – ”Pooloo ja fiilaa” (feat. Röge & Wayne Amor) (2024)
* Stepa – ”Alas niinku valas” (2024)
* Are ja Rekami – ”Takki auki” (2024)
* Eevil Stöö – ”Röge Marsipaani” (2024)
* SAFIRA - "Luuseri" (2024)
* Ex Tuuttiz - "Underdog" (2025)

## Musiikkivideot
* *Usko mua* (2021)
* *Röge x OFF THE BOOTH (S2)* (2023)
* *Cooper-EP* (2024)
* *Sä et oo mun huudi (feat. Stepa)* (2024)
* *Tim Duncan (feat. VilleGalle)* (2024)

## Lähteet
The Westminster Review

**The Westminster Review** oli Lontoossa vuodesta 1824 kuukausittain ilmestyvä aikakauskirja, kannaltaan liberaali. Lehden perusti Jeremy Bentham. Lehden johdossa olivat myös James ja John Stuart Mill. Lehti lakkasi ilmestymästä 1914. Yhdysvaltalaista versiota ilmestyi vielä muutamia numeroita.

## Lähteet

## Aiheesta muualla
Røyrvikin kirkko

**Røyrvikin kirkko** () on Røyrvikin kunnassa Trøndelagin läänissä Norjassa sijaitseva puinen pitkäkirkko vuodelta 1901.
## Kuvia

Røyrvik kirke 2022 01.jpg|Alttari
Røyrvik kirke 2022 04.jpg|Urkuparvi

## Lähteet

## Aiheesta muualla
Seurantadokumentti

**Seurantadokumentti** on dokumenttielokuvan tai dokumentaarisen televisiosarjan lajityyppi, jossa seurataan ajassa tapahtuvaa muutosta henkilöissä, ihmisyhteisössä, luonnossa tai muussa kohteessa viikkojen, kuukausien tai vuosien ajan. Menetelmä muistuttaa siis eri tieteissä käytettyä pitkittäistutkimusta. Seurantadokumentin lajityyppi juontaa juurensa 1960-luvulla syntyneisiin elokuvatyyleihin, kuten totuuselokuva (ransk. *[[cinéma vérité]]*), suora elokuva () ja havainnoiva elokuva ().

Seurantadokumentti on perinteisesti kuvausryhmän sivusta seuraamia tapahtumia, mutta nykyisin se voi olla myös päähenkilön itsensä kevyellä kameralla tai puhelimella kuvaamaa videopäiväkirjaa. Seurantadokumentissa usein vältetään ulkopuolista kertojaääntä ja pyritään sen sijaan näyttämään tapahtumia sellaisenaan niitä kommentoimatta muuten kuin mahdollisesti niiden kokijoiden suulla aidoissa keskustelutilanteissa. 

Seurantadokumenttia pidetään myös yhtenä tositelevision lajityyppinä. Lyhyellä aikajaksolla tapahtuvia seurantadokumentteja ovat myös muun muassa fiktioelokuvien tai muiden hankkeiden tuotantovaiheista tehdyt *making of* -dokumentit sekä artistien kiertuedokumentit erityisesti, jos niiden päähenkilöissä tapahtuu elokuvan aikana jokin pysyvä muutos.

## Seurantadokumentteja
*Michael Aptedin ”Up series”, seitsemän vuoden välein tehty seurantadokumenttien sarja 14:stä vuoden 1957 paikkeilla syntyneestä britistä, kymmenestä miehestä ja neljästä naisesta, jotka valittiin seitsemänvuotiaina eri yhteiskuntaluokista ja taustoista sarjan ensimmäiseen osaan *Seven Up!* (1964). Heidän myöhemmistä vaiheistaan ja ajatuksistaan kerrotaan elokuvissa *7 Plus Seven* (1970), *21 Up* (1977), *28 Up* (1984), *35 Up* (1991), *42 Up* (1998), *49 Up* (2005), *56 Up* (2012) ja *63 Up* (2019).
**[[Amerikkalainen perhe]]* (televisiosarja, 1973)
**[[10 vuotta köyhyydestä]]* (1980)
**[[Lentokenttä (televisiosarja)|Lentokenttä]]* (tv-sarja 1996–), seuraa Heathrow’n lentoaseman arkea.
**[[Sadan vuoden talo]]* (televisiosarja, 2007), aiheena televisiotuottaja Juha-Pekka Ristmeren talonrakennusprojekti Porissa
*brittiläinen *[[Grand Designs – unelma-asunnot]]* ja sen eri maissa tehdyt versiot, kuten *Grand Designs Suomi*: televisiosarja, jossa kunkin kohteen seuranta kestää yleensä vain yhden jakson ajan
**[[Ypäjä (televisiosarja)|Ypäjä]]* (tv-sarja, 2013), seuraa hevosopiston naisopiskelijoita.
**[[Tuntematon pakolainen]]* (2016)
**[[Yliopistollinen eläinsairaala (televisiosarja)|Yliopistollinen eläinsairaala]]* (tv-sarja, 2018), Helsingin Viikin eläinsairaalan tapahtumia.
**[[Suomineidot]]* (2022)
**[[Havumetsän lapset]]* (2024)
**[[Taistelu Lapinlahdesta]]* (2026)

## Lähteet
Brunnsvikin kansanopisto

**Brunnsvikin kansanopisto** () on ruotsalainen työväenliikkeen kansanopisto, joka perustettiin vuonna 1906 Ludvikassa. Toiminnasta vastaavat ABF ja LO. Korkeiden vuokrien takia opisto muutti vuonna 2012 Borlängeen. Ludvikassa on jälleen ollut sivutoimipiste vuodesta 2019. Vuodesta 2021 kansanopistolla on ollut toimintaa myös Gävlessä.
## Lähteet

## Aiheesta muualla

* Brunnsvikin verkkosivut
Byggnadsarbetareförbundet

**Byggnadsarbetareförbundet** (virallisesti *Svenska Byggnadsarbetareförbundet*; puhekielessä *Byggnads*) on ruotsalainen rakennusalan ammattiliitto, joka kuuluu keskusammattijärjestö Landsorganisationeniin. Se perustettiin vuonna 1949 useamman rakennusalan liiton yhdistyessä.

Vuonna 2014 Byggnadsarbetareförbundetista tuli ensimmäinen ruotsalainen ammattiliitto, joka otti yhdistyssäännöissään käyttöön hen-pronominin.


Byggnads och Kommunal.JPG|Järjestön pääkonttori Tukholmassa osoitteessa Hagagatan 2.

## Lähteet
Rebecca Lovell

**Rebecca Lovell** (s. 30. tammikuuta 1991 Georgia, Yhdysvallat) on yhdysvaltalainen muusikko, joka tunnetaan Larkin Poe -yhtyeen laulajana, lauluntekijänä ja kitaristina. Hän soittaa yhtyeessä yhdessä siskonssa Megan Lovellin kanssa.

## Yksityiselämä
6. lokakuuta 2019 Lovell meni naimisiin Tyler Bryantin kanssa, joka on rock-yhtyeen Tyler Bryant & the Shakedown kitaristi ja laulaja.

## Lähteet

## Aiheesta muualla
Arvid Thorberg

**Arvid Thorberg** (1877–1930) oli ruotsalainen sosiaalidemokraattinen poliitikko ja ammattiliittojen keskusjärjestön Landsorganisationenin puheenjohtaja vuosina 1920–1930. Hän toimi myös kansanedustajana valtiopäivien toisessa kamarissa 1920-luvulla. Thorberg oli kotoisin Södermanlandin Kärnbosta. Puheenjohtajana hän taisteli kommunistien vaikutusvaltaa vastaan ammattiyhdistysliikkeessä. Thorberg kuoli yllättäen sydänkohtaukseen 53-vuotiaana erään valtiopäivillä pitämänsä puheenvuoron jälkeen.


Norra, Thorberg, Arvid.JPG|thumb|upright|left|Thorbergin hauta Norra begravningsplatsenilla.

## Lähteet

## Aiheesta muualla
Megan Lovell

**Megan Lovell** (s. 12. toukokuuta 1989 Georgia, Yhdysvallat) on yhdysvaltalainen muusikko, joka yhdessä siskonsa Rebecca Lovellin kanssa muodostaa Larkin Poe -yhtyeen. Lovellin pääsoittimet ovat lap steel -kitara ja dobro, mutta hän myös laulaa harmonioita.

## Lähteet

## Aiheesta muualla
* Larkin Poen kotisivut
Aarne Seikkula

**Armas Aarne Andreas Seikkula** (1. huhtikuuta 1889 Helsinki – 6. syyskuuta 1961 Hamina) oli suomalainen varatuomari ja Haminan pormestari.

Seikkula pääsi ylioppilaaksi 1908. Hän suoritti oikeustutkinnon 1913 ja ylemmän hallintotutkinnon 1914 ja sai varatuomarin arvon 1916. Seikkula oli Haminan pormestarina vuodesta 1919 lähtien, ja vuodesta 1934 lähtien hän toimi samalla reserviupseerikoulun sotatuomarina.

## Lähteet
Džan-Ali

**Džan-Ali** (, ; venäläisissä kronikoissa nimellä *Janalei* */ Jenalei*, Яналей, Еналей) oli Kasimin (1519–1532) sekä Kazanin (1532–1535) kaanikunnan kaani. Hänen isänsä oli kaani Šeih-Aulijar (*Şəyexəwliyər)* ja veljensä kaani Šah-Ali (*Şahğali).* Vasili III:n asettaman Džan-Alin hallitessa Kasimovia tataarirykmentit osallistuivat Venäjän joukkojen kampanjoihin Krimin kaanikuntaa vastaan (1531).

## Lähteet
Hozierin diskografia

Tämä artikkeli käsittelee **[[Hozier|Hozierin]] diskografiaa**.

## Albumit

* *Hozier* (2014)
* *Wasteland, Baby!* (2019)
* *Unreal Unearth* (2023)

## EP:t

* *Take Me to Church* (2013)
* *From Eden* (2014)
* *Spotify Sessions London* (2014)
* *Live in America* (2015)
* *Nina Cried Power* (2018)
* *Spotify Singles* (2019)
* *Eat Your Young* (2023)
* *Unheard* (2024)

## Singlet

### Pääartistina
* ”Take Me to Church” (2013)
* ”From Eden” (2014)
* ”Sedated” (2014)
* ”Work Song” (2015)
* ”Someone New” (2015)
* ”Jackie & Wilson” (2015)
* ”Cherry Wine” (2016)
* ”Better Love” (2016)
* ”Nina Cried Power” (Mavis Staplesin kanssa) (2018)
* ”Movement” (2018)
* ”Almost (Sweet Music)” (2019)
* ”Dinner & Diatribes” (2019)
* ”The Bones (remix)” (Maren Morrisin kanssa)
* ”Jackboot Jump” (2019)
* ”The Parting Glass” (2020)
* ”Swan Upon Leda” (2022)
* ”Eat Your Young” (2023)
* ”Francesca” (2023)
* ”Unkown / Nth” (2023)
* ”De Selby (Part 2)” (2023)
* ”Northern Attitude” (Noah Kahanin kanssa)
* ”Too Sweet” (2024)

### Vierailevana artistina

* *Tell It To My Heart* (Medusa featuring Hozier) (2021)